יגון על אובדן ילד כתוצאה ממסירה לאימוץ הוא לעיתים קרובות משולל זכויות כיוון שההחלטה לוותר עליו נעשתה מבחירה, וכתוצאה מזה החברה אינה מכירה באבל. לאמהות הביולוגיות אין תמיכה, ומצופה מהן להמשיך הלאה ולהעמיד פנים שהילד איננו קיים. אמהות ביולוגיות רבות חוות רגשות חרטה ויש להן מחשבות של מה היה קורה אילו, או של איחוד מחדש עם הילד.
יחסים.
סוגים רבים של מערכות יחסים אינם זוכים ללגיטימציה על ידי החברה, ולכן כאשר בן/בת זוג במערכת היחסים נפטר/ת, ייתכן שנשללת הזכות ליגון ממי שנשאר. לדוגמה, בעקבות מותו של בן זוג במערכת יחסים הומוסקסואלית ייתכן שהחברה תתן קדימות למשפחתו הגרעינית, תוך רמיסת משמעות הקשר והאובדן עבור בן הזוג האבל (McNutt &amp; Yakushko, 2013).
דוגמה נוספת יכולה להיות מותו של בן זוג שעבר, אדם שהאבל בעבר היה נשוי אליו, אך בסופו של דבר התגרש. אבדן מסוג זה אינו מקבל בדרך כלל את אותה הכרה כמו מותו של בן הזוג הנוכחי.
סוג נוסף היא מערכת יחסים בה המתאבל והאדם שנפטר לא היו בהכרח בקשר אישי הדוק: למשל עמיתים לעבודה, יחסי רופא ואחות עם המטופלים שלהם, או אפילו אנשים שהמתאבל אינו מכיר באופן אישי, כמו ידוענים.
מערכות יחסים שנוצרו באופן מקוון לרוב אינן מוכרות או מקבלות תוקף חברתי. דוגמאות לכך הן למשל חברויות שהתפתחו כתוצאה ממשחקים מקוונים, או מהכרות במדיה החברתית. אף על פי כן כאשר חבר אינטרנטי נפטר, החברו שנותר אחריו יחווה לעיתים קרובות יגון משולל זכויות(Doka, 1989).
תגובות.
קיימים מודלים רבים להתמודדות עם יגון. מודל קובלר-רוס מתאר את תהליך האבל כמורכב מחמישה שלבים: הכחשה, כעס, מיקוח, דיכאון וקבלה (Kubler-Ross, 1969). במילים אחרות, כדי להתחיל להתאבל צריך תחילה לאשר את האובדן, ואז להביע רגש. לאחר מכן על המתאבל לקבל את האובדן ולהסתגל לשינוי שהמוות, או האובדן, הביא לחייו (Cordaro, 2012). במהלך השנים חל שינוי בהתייחסות לאבל והתרחקות מתאורית השלבים שמביאים ל"ריפוי" או "סגירת מעגל". כיום יש הבנה שהיגון היא חויה הרבה יותר מורכבת ומגוונת (האגודה הפסיכולוגית האוסטרלית, 2016). מודלים כמו משימות האבל של Worden (2008) ומודל התהליך הכפול (Stroebe and Schutt, 1999) מציעים מסגרות להתמודדות עם יגון באופן שמחזק את המודעות העצמית של המתאבל/ת (האגודה הפסיכולוגית האוסטרלית, 2016).
ביגון משולל זכויות ישנם סיבוכים שלא תמיד קיימים בתהליכי אבל אחרים. ראשית, לרוב קיימות תגובות חזקות למוות או לאובדן. לדוגמה, האדם האבל יכול להפוך מדוכא יותר או זועם בגלל חוסר האפשרות לבטא את יגונו באופן מלא. שנית, יגון משולל זכויות משמעותו שהחברה אינה מזהה את המוות או האובדן, ולכן, האדם האבל אינו זוכה לתמיכה חברתית חזקה ועלול להיות מבודד. מכיוון שליגון משולל זכויות אין בהגדרה לגיטימציה חברתית, ייתכן שלמתאבל לא תהיה גישה לטקסים, או אפשרות לבטא את מחשבותיו ורגשותיו בצורה אחרת (McKissock &amp; McKissock, 1998). חשוב שאלו שתומכים במי שחווה יגון משולל זכויות יכירו באבלו ויתנו תוקף לאובדן (McKissock &amp; McKissock, 1998).
בית מדרש דרך חיים
בית מדרש דרך חיים (ישיבת דרך חיים) היא ישיבת ההסדר החרדית הראשונה בישראל. הישיבה מיועדת לתלמידים מרקע חרדי וחרדי מודרני. היא שוכנת בגן יבנה ובראשה עומד הרב כרמי גרוס.
הישיבה מכשירה נוער חרדי לשירות משמעותי בצה"ל ומאפשרת לו להשתלב לאחר השחרור בשוק התעסוקה, בעיקר בתחום ההייטק.
היסטוריה.
הישיבה הוקמה בשנת 2013 ביוזמה משותפת עם משרד הביטחון ומשרד החינוך. מתקיימים בה סדרי לימוד כמקובל בישיבות הגבוהות, יחד עם לימודים אקדמיים-טכנולוגיים.
בתחילת דרכה הישיבה פעלה בירושלים במרכז האקדמי לב. בהמשך עברה לגן יבנה, והחלה בשיתוף פעולה עם השלוחה החרדית של המכללה האקדמית אשקלון.
בעבר תלמידי הישיבה למדו קורסים טכנולוגיים ולאחר מכן השתלבו בצה"ל ביחידה 8200, יחידה 81, אופק (בית התוכנה של חיל האוויר), החטיבה הטכנולוגית של זרוע היבשה ועוד.
נכון לתשפ"א לומדים בישיבה כ-150 תלמידים, מחציתם בישיבה ומחציתם בשירות צבאי.
מסלול הישיבה הוא בן 5 שנים. בשלוש השנים הראשונות התלמידים נמצאים בישיבה ומשלבים לימודי קודש ולימודי טכנולוגיה, לאחר מכן מתגייסים למשך שנתיים לשירות ביחידות טכנולוגיות (מיעוט בוחר לשרת ביחידות קרביות חרדיות, כדוגמת הפלוגות החרדיות ב"גבעתי" ובצנחנים).
בישיבה קיימים שלושה מסלולי לימוד אקדמיים בשיתוף עם המכללה האקדמית אשקלון. רוב התלמידים בוחרים ללמוד תואר ראשון במדעי המחשב (.B.Sc) בהתמחות סייבר, חלקם לומדים כלכלה או עבודה סוציאלית. הישיבה שומרת על קשר עם התלמידים במהלך השירות ולאחר סיום המסלול.
תלמידים המגיעים מישיבות תיכוניות חרדיות ולהם בגרות מלאה משתלבים כבר בשנה הראשונה בלימודי התואר האקדמי. תלמידים המגיעים ללא בגרות משתלבים בשנה הראשונה בלימודי מכינה קדם אקדמית והחל מהשנה השנייה הם יכולים לבחור באחד משני מסלולים - תואר ראשון במדעי המחשב או הנדסאי תוכנה.
צוות.
הרב כרמי גרוס – עומד בראש הישיבה מאז הקמתה. למד בישיבות לייקווד, היכל התורה ואיתרי. בהמשך למד תואר ראשון בהיסטוריה יהודית ותלמוד ותואר שני בפילוסופיה של החינוך. שימש כר"מ, מחנך וראש ישיבה במספר ישיבות בארצות הברית וקנדה, היה ממקימי ישיבת מערבא.
הרב יצחק מאיר יעבץ – ר"מ, למד בישיבות פוניבז', בריסק, קול ירושלים ומיר. שימש כרב צבאי בחיל המודיעין ועוד, בעל הסמכה לרבנות עיר מטעם הרבנות הראשית.
הרב דוד בלוך – ר"מ, למד בישיבת פוניבז' ובכולל חזון איש. שימש במילואים כרב צבאי בחיל השריון. היה ממקימי הנח"ל החרדי. שימש כמחנך ב'מדרשיית נעם' ולאחר מכן כראש ישיבה, כר"מ בישיבת נהורא.
הרב ארי נתנאל מור – ר"מ, למד בישיבות קול תורה, חברון ועוד. שימש כר"מ ומו"ץ בישיבת דרך ה'.
הרב זאב רונס – ר"מ, למד בישיבות נתיב מאיר וכרם ביבנה, שימש כלוחם בחיל השריון ולאחר מכן כרב צבאי בקבע.
הרב יצחק רוזנבלום – ר"מ ומוסר שיעורי מוסר ומחשבת, למד בישיבות קול תורה ומיר, שימש כר"מ בישיבת נהורא. מעביר בישיבה שיעורי מוסר, אמונה ומחשבת.
תתקעו בחצוצרה
תתקעו בחצוצרה הוא סינגל של להקת ההיפ הופ הישראלית שב"ק ס' בשיתוף זמר הרגאמאפין הישראלי פישי הגדול. השיר יצא לאור ב-1997, כסינגל הראשי מתוך האלבום "בעטיפה של ממתק", על ידי חברת התקליטים NMC.
רקע.
מילות השיר נכתבו והולחנו על ידי חברי שב"ק ס', פישי הגדול ויוסי פיין. השיר הוא שיר ראגמאפין אשר משלב בתוכו בתים של ראפ. שלושה בתים מרכיבים את השיר, וביניהם פזמון חוזר. השיר רווי התייחסות עצמית, כגון: "אתם מאזינים לשיר מקום ראשון במצעד הפזמונים"; "כן זהו השיר החדש של השבק"; "זה שיר ממש גדול". כמו כן, בשיר מופיעה השורה "בכל זאת הגענו, למרות הכל", המהווה אזכור לשירה של להקת כוורת, "למרות הכל".
לשיר צולם וידאו קליפ רשמי. בקליפ ניתן לראות את נמרוד רשף מוציא מכיסו חפיסת שוקולד "עלית" תוך שהוא שר את השורה "מתוק כמו שוקולד עלית", על המחווה, שילמה חברת עלית כ-3000 שקל.
הצלחה.
השיר התמקם במקום ה-4 במצעד השבועי של רשת ג', תוך ששהה במצעד כעשרה שבועות. במצעד השנתי של התחנה, דורג השיר במקום ה-14.
באתר שיתוף הווידאו "יוטיוב", זכה השיר ללמעלה מ-760 אלף צפיות. ברשת הזרמת המדיה "ספוטיפיי", זכה השיר ללמעלה מ-170 אלף השמעות.
השיר סומפל במספר שירי היפ הופ ישראלי. ביניהם "סבבה" של רביד פלוטניק, מתוך האלבום "ברוכים הבאים לפתח תקוה", ו"זוז עם זה" ו"סבבה" של כהן@מושון, שניהם מתוך האלבום "מחשב לכל ילד".
סטטיוס
אוסטין מטילסון
אוסטין מטילסון (באנגלית: Austin Matelson; נולד ב-10 במרץ 1985) הוא מתאבק אמריקאי ואישיות טלוויזיונית המופיע בארגון ההיאבקות All Elite Wrestling (AEW). הוא ידוע בעיקר בזכות עבודתו בארגון ההיאבקות Lucha Underground בשם הבמה ויבורה וגם בשם לוצ'סאורוס כמתאבק עצמאי ובארגון AEW. בעבר, הוא היה חלק מארגון ה-WWE, שבו הופיע בשם ג'ודאס דבלין בתוכנית NXT. הוא היה דייר בעונה ה-17 של תוכנית הריאליטי האח הגדול, בה סיים במקום החמישי. מטילסון למד באוניברסיטת קליפורניה, נורת'רידג', וסיים לימודי תואר ראשון ותואר שני בהיסטוריה של ימי הביניים.
קריירת היאבקות מקצועית.
WWE (2012–2014).
בשנת 2012 חתם מטילסון על חוזה בארגון WWE ונשלח להתאמן בליגת ההיאבקות FCW שם קיבל את שם הבמה ג'ודאס דבלין. ב-1 באוגוסט 2012, הוא ערך את הופעת הבכורה שלו ב-FCW עם קורי גרייבס והם ניצחו את בריילי פירס ו-CJ פארקר. בשנת 2012, ארגון ה-FCW הפך לליגת הפיתוח NXT ודבלין הופיע בעיקר במופעים מקומיים. מטילסון שוחרר בשנת 2014 לאחר פציעה קשה בירך.
קריירה עצמאית (2016–2019).
מטילסון חזר לענף ההיאבקות המקצועית בשנת 2016, לאחר שלא הופיע מאז שחרורו מארגון WWE. ב-17 ביוני 2016, הוא ערך את קרב הבכורה שלו בארגון ההיאבקות Millennium Pro Wrestling תחת שם הבמה אוסטין דראבן, כשרשם ניצחון על ראיין ג'יי מוראלס. ב-30 בספטמבר 2016, תחת שם הבמה ג'אסט ג'ודאס, הוא ניצח את דני דיביין וזכה באליפות MPW במשקל כבד.
Lucha Underground (2016–2018).